Държавен вестник, бр. 34, 2006 г., стр. 5

Б Р О Й  34
Д Ъ Р Ж А В Е Н   В Е С Т Н И К
С Т Р .  5
(3) В делото на отделния търговец, съответ-
но клон на чуждестранен търговец, и на негови-
те праводатели и правоприемници може да се
извършват справки по всяко вписано обстоя-
телство или обявен акт.
Съдържание на справките и удостоверенията
Чл. 33. (1) Справките и удостоверенията
могат да съдържат извлечение от търговския
регистър или копия от документите, въз основа
на които са извършени вписванията, заличава-
нията или обявяванията.
(2) Удостоверения се издават и относно това,
че за определен търговец или клон на чужде-
странен търговец определено обстоятелство не
е вписано.
(3) Справките са устни и писмени.
(4) Удостоверенията са официални доку-
менти.
Извършване на справки и издаване на
удостоверения
Чл. 34. (1) Справки се извършват и удосто-
верения се издават незабавно във всяко терито-
риално звено на агенцията.
(2) Агенцията осигурява възможност за из-
вършване на справки чрез отдалечен достъп,
както и издаването на писмени справки и удос-
товерения в електронна форма и предаването
им по електронен път.
Г л а в а  ч е т в ъ р т а
ЗАПАЗВАНЕ НА ФИРМА
Запазване на фирма
Чл. 35. (1) Всеки може да запази фирма пре-
ди подаване на заявление за вписване.
(2) Запазването се извършва въз основа на
заявление по образец от заинтересованото лице
чрез незабавно отразяване в търговския регис-
тър по реда на постъпването на заявлението.
(3) По всяко заявление се извършва провер-
ка дали друго лице няма права върху фирмата и
дали е платена дължимата държавна такса.
Действие
Чл. 36. Запазването има действие два месе-
ца и е пречка друг търговец да се впише в тър-
говския регистър под същата фирма.
Забрана за прехвърляне
Чл. 37. Запазената фирма е неотчуждима и
непрехвърлима.
Г л а в а  п е т а
ФИНАНСИРАНЕ НА ТЪРГОВСКИЯ
РЕГИСТЪР
Принцип на самофинансиране
Чл. 38. (1) Финансирането на дейностите по
водене, съхраняване и развитие на търговския
регистър се осигурява от таксите по този закон,
както и със средства от национални, регионал-
ни и международни програми и проекти и меж-
дународни споразумения.
(2) Приходите от такси по този закон се изпол-
зват само за финансиране на воденето, съхраня-
ването и развитието на търговския регистър.
(3) Когато средствата по ал. 1 не са доста-
тъчни за финансиране на дейностите по воде-
не и съхраняване на търговския регистър, не-
обходимите средства се осигуряват чрез суб-
сидия от бюджета на Министерството на пра-
восъдието.
(4) Превишаването на приходите от таксите
по този закон над разходите за финансиране на
дейностите по водене и съхраняване на търгов-
ския регистър е основание за намаляване разме-
ра на таксите за следващата финансова година.
Развитие на регистъра
Чл. 39. (1) Двадесет и пет на сто от събраните
по този закон такси, както и 25 на сто от събра-
ните глоби и имуществени санкции, наложени
за нарушения по този закон, се разходват за раз-
витие на материалната база, за повишаване на
квалификацията и за стимулиране на служите-
лите от агенцията при условия и по ред, опреде-
лени с наредба на министъра на правосъдието.
(2) Средствата за стимулиране на служите-
лите не могат да надвишават 25 на сто от годиш-
ния размер на средствата за работна заплата.
Г л а в а  ш е с т а
АДМИНИСТРАТИВНОНАКАЗАТЕЛНИ
РАЗПОРЕДБИ
Нарушения и глоби
Чл. 40. (1) Лице, което е задължено, но не
заяви вписване на обстоятелство по чл. 4 или
не представи акт по чл. 5 в определения от за-
кон срок, се наказва с глоба от 500 до 1000 лв.
(2) Лице, което е задължено да представи
приетите актове по чл. 33, 37 и чл. 40, ал. 1 от
Закона за счетоводството, но не изпълни задъл-
жението си в срока по чл. 6, ал. 3, се наказва с
глоба от 1500 до 3000 лв.
(3) Ако след като е наказано с глоба, задъл-
женото лице не заяви вписване или не предста-
ви актовете в определения срок, то се наказва с
глобите по ал. 1 и 2 всеки месец до извършване
на действията.
(4) С глобите по ал. 1 и 3 се наказва и длъж-
ностно лице от агенцията, което, след като е
длъжно, не извърши необходимото вписване,
заличаване или обявяване в  търговския регис-
тър или не постанови отказ.
(5) За нарушение на чл. 23, ал. 4 виновните
длъжностни лица се наказват с глоба от 100
до 500 лв.
Установяване на нарушения и налагане на
глоби
Чл. 41. (1) Нарушенията се установяват с
актове, съставени от длъжностни лица, опреде-
лени от изпълнителния директор на агенцията,
а наказателните постановления се издават от
изпълнителния директор на агенцията или от
оправомощени от него длъжностни лица.